Rím, 15. mája 2018

**„Tu som“**

**Podporovať ZMM vytvorením nových Združení po celom svete**

 Drahí členovia Vincentskej rodiny,

 *milosť a pokoj Ježiša nech sú vždy s vami!*

 Po nedávnej slávnosti 400. výročia zrodu vincentskej charizmy sú naše srdcia naplnené vďačnosťou. Na začiatku 500. výročia dúfame, že FAMVIN (vincentská rodina) ako celok a každý člen zvlášť sa čím ďalej tým viac zúčastnia na živote Cirkvi a sveta. Svedectvo vitality nášho záväzku tvoria rôzne iniciatívy, v ktorých sa angažujeme a na ktoré pozývame ostatných.

 Mariánska vincentská mládež (ZMM), jedna z vetiev vincentskej rodiny, začala rok 2018 s mnohými aktivitami, ktoré idú týmto smerom, okrem iného s iniciatívou **„Tu som“,** ktorej cieľom je prostredníctvom všetkých možných prostriedkov posilniť rôzne skupiny ZMM na celom svete, aby sa mohli čoraz viac podieľať na cirkevnom živote s cieľom budovať Božie kráľovstvo.

 Zapojenie sa do tohto projektu v krajinách, kde už existuje ZMM, povzbudí ostatných - farnosti, školy, mladých ľudí z rôznych sociálnych prostredí, aby vytvorili nové skupiny ZMM v krajinách, v ktorých už sme, a bude inšpirovať vytváranie nových skupín v krajinách, v ktorých ešte nie sme prítomní.

 Drahí členovia rôznych mužských a ženských reholí vincentskej rodiny na celom svete, rád by som vás vyzval k:

1. vytvoreniu nových skupín ZMM v krajinách, kde ZMM už existuje;
2. vytvoreniu Združenia mariánskej vincentskej mládeže v krajinách, kde Združenie ešte nie je prítomné.

„Skrze Máriu k Ježišovi“: počas zjavení sv. Kataríne Labouré, naša Matka, Panna Mária, vyjadrila zvlášť túžbu: „Priala by som si, aby bolo založené združenie pre mladých!“ Toto výnimočné pozvanie alebo túžba prišla priamo od samého Ježiša Krista a od Svätej Panny.

Pre nás sa toto pozvanie stalo hmatateľným znakom, a teda máme urobiť všetko, čo je možné, aby sme ho skonkretizovali v krajinách, kde už ZMM existuje, založiac nové skupiny a tam, kde ešte neexistuje, aby sme vytvorili skupiny.

 Medzinárodný sekretariát ZMM, vychádzajúc z ústredia v Madride v Španielsku, pripravil projekt na založenie nových skupín ZMM vo všetkých krajinách, kde je to možné urobiť.

 Skupina medzinárodného sekretariátu je k dispozícii pre každú Kongregáciu, školu, farnosť, mladých vo všeobecnosti, ktorí túžia trochu viac poznať Združenie (ZMM). Táto skupina vám dáva k dispozícii rôzne materiály: smernice, príručky, atď., ako aj praktickú pomoc pre založenie a sprevádzanie nových skupín. Môžete napísať členom Sekretariátu v jazyku, ktorý si vyberiete.

 Direktor medzinárodného sekretariátu ZMM, P. Irving Amaro CM, vám ihneď odpovie listom, vysvetľujúcim obsah tohto projektu.

 Chcem by som požiadať generálnych predstavených a generálne predstavené – a cez nich – provinciálnych predstavených a prípadne provinciálnych predstavených rozličných Kongregácií, ktoré tvoria vincentskú rodinu, aby menovali sestru, kňaza alebo spolubrata ako koordinátora, keď sa rozhodnú vytvoriť jednu alebo viacero nových skupín v hociktorej krajine. Potom by nové menovania mali byť oznámené Direktorovi medzinárodného sekretariátu ZMM v Madride – Španielsku, aby im bolo možné pomáhať v doprevádzaní nových skupín.

 Povzbudzujem nás a pozývam nás, ako členov vincentskej rodiny, aby sme urobili, čo je možné, že by táto iniciatíva mohla priniesť očakávané ovocie, a ak bude Boh chcieť, prečo nie aj nové povolania do zasväteného života.

 Zverme tento projekt Božej Prozreteľnosti cez ochranu našej Matky, Panny Márie zázračnej medaily.

Váš brat vo svätom Vincentovi

Tomaž Mavrič, CM

Generálny predstavený